Document ID: 32005R1570

32005R1570
L 252/6
JURNALUL OFÍCIAL AL UNIUNII EUROPENE
REGULAMENTUL (CE) NR. 1570/2005 AL COMISIEI
din 27 septembrie 2005
de rectificare a Regulamentului (CE) nr. 2104/2004 de stabilire a normelor de aplicare a Regulamentului (CE) nr. 639/2004 al Consiliului privind gestionarea flotelor de pescuit înregistrate în regiunile ultraperiferice
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în cadrul politicii comune în domeniul pescuitului (1), în special articolul 11 alineatul (5),
având în vedere Regulamentul (CE) nr. 639/2004 al Consiliului din 30 martie 2004 privind gestionarea flotelor de pescuit înregistrate în regiunile ultraperiferice (2), în special articolul 1 alineatul (2) și articolul 4 alineatul (3),
întrucât:
(1)
Regulamentul (CE) nr. 2104/2004 al Comisiei (3) stabilește normele de aplicare pentru gestionarea flotelor de pescuit din regiunile ultraperiferice până la 31 decembrie 2006 și stabilește în special nivelurile de referință specifice pe segment de flotă pentru fiecare dintre regiunile ultraperiferice ale Franței, Portugaliei și Spaniei.
(2)
În anexa la Regulamentul (CE) nr. 2104/2004 numele celor două segmente de flotă pentru regiunea franceză La Réunion sunt eronate și ar trebui corectate. Această corectare ar trebui să se aplice retroactiv și nu va provoca daune operatorilor.
(3)
Măsurile prevăzute de prezentul regulament sunt conforme cu avizul Comitetului de gestionare a sectorului pescuitului și acvaculturii,
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 2104/2004 se înlocuiește cu anexa la prezentul regulament.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Se aplică de la 1 ianuarie 2003.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 septembrie 2005.

Labels: 18
19
6